Et geometrisk sted ble i gresk matematikk omtalt som «romlig» dersom en trengte et romlig objekt for å definere dette, og i praksis var et romlig geometrisk sted et kjeglesnitt. I motsetning til dette ble linjer og sirkler kalt «plane geometriske steder». Det er sannsynlig at Aristaios verk om kjeglesnittene var eldre enn Evklids bok om samme emne og at Evklid har basert sin bok på resultater fra Aristaios. Også Evklids bok om kjeglesnitt er gått tapt, men er omtalt i senere kilder.